Արագ-արագ ներողություն խնդրեց և խոստանալով, որ տուն հասնելուն պես կզանգի, հեռախոսն անջատեց: Աչքի պոչով նայեց Մետտին' արդյոք լսե՞ւ է հեռախոսազրույցը, բայց տեսնելով, որ նա դեռ ափսեն է ուսումնասիրում, հանգստացավ: Մետտի ափսեն կլոր չէր. ուղղանկյուն էր, և ուտելիքը մանանեխի սոուսով բաժանված էր երկու մասի: Պատկերներից կամ գույներից բացի, ափսեի կատարելությունն ըստ Մետտի տպավորիչ էր: Նա հապաղեց, չէր ուզում պատառաքաղը խրել այդ կատարելության մեջ՝ վախենալով խաթարել կատարյալ ուղղանկյունը: Սկզբում չէին հասկացել, որ ճաշատեսակները երկու էքսպրեսիոնիստական կտավի կրկնօրինակն են: Արմանուշի ճաշատեսակը պատրաստված էր Ֆրանչեսկո Բորետտի «Կույր մարմնավաճառը» կտավի հիման վրա: Իսկ Մետտի ճաշատեսակի հիմքում Մարկ Ռոթկոյի «Անանունը» նկարն էր: Երկուսն էլ այնքան էին կենտրոնացել ճաշատեսակների վրա, որ չէին լսել, թե մատուցողն ինչպես է հարցնում' ամեն ինչ կարգին է, թե' ոչ: Երբ հերթը հասավ քաղցրավենիքին, արդեն սովորել էին